**Būvprojekta izstrāde posteņa ēkas Stacijas ielā 50, Daugavpilī, balkona demontāžai**

PROJEKTĒŠANAS UZDEVUMS

1. **Ievads:**

 VAS “Latvijas dzelzceļš”, turpmāk - LDz vai Pasūtītājs, publiskās lietošanas dzelzceļa infrastruktūras zemes nodalījuma joslā, pēc adreses Stacijas ielā 50, Daugavpilī, atrodas Posteņa ēka ar kadastra apzīmējumu 0500 0090 5050 06. Ēka pieder LDz. Sakarā ar to, ka ēkas balkons atrodas neapmierinošā tehniskā stāvoklī, LDz Nekustamā īpašuma pārvaldes 2024.gada kapitālremontu plānā paredzēts veikt tā demontāžu. Saskaņā ar Latvijas Republikas spēkā esošiem būvniecību regulējošiem normatīvajiem aktiem un standartiem pirms iepriekšminēto būvdarbu veikšanas nepieciešams izstrādāt būvprojektu.

1. **Mērķis:**

Saskaņā ar Latvijas Republikas spēkā esošo būvniecības normatīvu aktu prasībām pasūtīt un saņemt akceptētu būvprojektu posteņa ēkas Stacijas ielā 50, Daugavpilī, balkona demontāžai.

1. **Uzdevums:**

***3.1.Posteņa ēkas Stacijas ielā 50, Daugavpilī tehniskie rādītāji:***

* Ēkas kadastra apzīmējums: 0500 0090 5050 06;
* Ēkas apbūves laukums: 129,1m2;
* Ēkas platība: 287,0m2;
* Būvtilpums: 1452,0m3;
* Ēkas stāvu skaits: virszemes 3, pazemes 0;
* Balkonu skaits: 1 gab.;
* Ēkas klasifikācijas kods: 1241 - Sakaru ēkas, stacijas, termināļi un ar tiem saistītās ēkas.

***3.2. Būvprojektā paredzēt:***

1. Skaidrojošo aprakstu, kurā noradīt vispārīgo informāciju par ēkas esošiem tehniskajiem rādītājiem un to izmaiņām, ēkas galveno lietošanas veidu atbilstoši būvju klasifikācijai, kā arī par paredzētiem būvprojekta risinājumiem;
2. Ēkas Stacijas ielā 50, Daugavpilī, turpmāk - Ēka, demontējamās konstrukcijas un elementu fotofiksāciju;
3. Ēkas 3.stāva plānu ar demontējamo balkonu, kā arī esošo telpu izmēriem, esošo telpu nosaukumiem, esošo telpu eksplikāciju ar platībām. Norādīt Ēkas tehniskos rādītāju izmaiņas, kurus skar balkona demontāža;
4. Ēkas fasādi (fasādes pēc nepieciešamības) ar augstuma atzīmēm, karšu risinājumiem, un risinājumiem fasādes remontam pēc balkona demontāžas (kā arī citās vietās, kur nepieciešams veikt fasādes remontu), ar ieejas uz demontējamā balkona norobežošanas konstrukciju, kuru paredzēt kā “franču tipa balkona” tērauda konstrukciju;
5. Demontējamā balkona ieejas norobežošanas konstrukcijas risinājumus (ar mezglu detalizāciju), kā arī tas stiprināšanas risinājumus (ar mezglu detalizāciju) pie ēkas ārsienas;
6. Mezglu detalizāciju risinājumiem fasādes remontam (pēc nepieciešamības);
7. Būvizstrādājumu specifikācijas;
8. Darbu organizācijas projektu saskaņā ar Ministru kabineta 2014.gada 2.septembra noteikumu Nr.529 “Ēku būvnoteikumi” prasībām:
* Skaidrojošo aprakstu - skaidrojošajā aprakstā raksturot vispārējos un speciālos būvniecības apstākļus (īpašu uzmanību pievērst tam, ka ēka atrodas pie publiskās lietošanas dzelzceļiem), iespējamos sarežģījumus un īpatnības, pamato būvdarbu kopējo ilgumu, kā arī norāda svarīgākos vides aizsardzības pasākumus un ieteikumus kvalitātes kontroles nodrošināšanai būvlaukumā;
* Būvdarbu ģenerālplānu - būvdarbu ģenerālplāns atzīmē esošās ēkas, pagaidu būves, pastāvīgos un pagaidu ceļus, būvmašīnu, arī montāžas celtņu izvietojumu un pārvietošanās ceļus, reperus un piesaistu asu nostiprināšanas vietas, būvizstrādājumu un konstrukciju nokraušanas laukumus;
* Darba aizsardzības plānu (to var izstrādāt arī kā patstāvīgu dokumentu);
1. Izmaksu aprēķinu un būvdarbu apjomu sarakstu .Izmaksu aprēķiniem, kā arī būvdarbu apjomiem jābūt sastādītiem atbilstoši konkrētiem būvdarbiem un apjomus norāda atbilstošā būvdarbu veidam mērvienībā. Izmaksu aprēķinus, kā arī būvdarbu apjomus sastādīt saskaņā ar Latvijas būvnormatīva LBN 501 – 17 “Būvizmaksu noteikšanas kārtība” prasībām. Izmaksu aprēķinus nepievienot BISam, sniegt Pasūtītaja pārstāvjiem Microsoft Excel formātā, kā arī Būvdarbu apjomus sniegt Pasūtītaja pārstāvjiem Microsoft Excel formātā.
2. **Metodoloģija:**
3. Būvprojekta izstrāde bez būvprojekta minimālā sastāva stadijas;
4. Pēc nepieciešamības pieprasīt un saņemt no iesaistītajām pašvaldības institūcijām un juridiskajām personām tehniskos noteikumus, patstāvīgi BISā. Sagatavot visu nepieciešamo dokumentāciju būvprojektā noformēšanai, saskaņot ar Pasūtītāja pārstāvjiem un ielādēt BISā. Nodrošināt nepieciešamās saskaņošanas un darbības būvprojekta virzībām BISā;
5. Izstrādāto būvprojektu saskaņot ar LDz pārstāvjiem, iesaistītajām pašvaldības institūcijām un juridiskajām personām (pēc nepieciešamības).
6. **Īpaši noteikumi:**
7. Būvprojektu izstrādāt pamatojoties uz projektēšanas uzdevumu, institūciju izdotajiem tehniskajiem noteikumiem, Būvniecības likumu, kā saskaņā ar Ministru kabineta 2014.gada 19.augusta noteikumiem Nr.500 „Vispārīgie būvnoteikumi”, Ministru kabineta 2014.gada 2.septembra noteikumiem Nr.529 “Ēku būvnoteikumi”, ievērojot citus pastāvošos Latvijas būvnormatīvus LBN, tehniskos normatīvus un standartus;
8. Būvprojektu jāizstrādā pilnā komplektācijā atbilstoši LBN 202-18 „Būvniecības ieceres dokumentācijas noformēšana” prasībām un tādā detalizācijas pakāpē, lai pēc tā varētu nepārprotami izpildīt būvdarbus;
9. Būvprojekta izstrādes gaitā ar Pasūtītāja pārstāvjiem saskaņot konkrētas izvēlētās iekārtas, materiālus un tehniskos risinājumus. Ieprojektēto iekārtu, mehānismu un materiālu (arī rūpnīcas-izgatavotājas galvenie tehniskie rādītāji) apraksts ir jāpievieno būvprojektam;
10. Būvprojekta izstrādātājam, turpmāk – Izpildītājs, projektēšanas uzdevuma realizācijai, nodrošināt sertificētu (us) būvspeciālistu (-us), kura(-u) specialitātes darbības sfēra (-as) atbilst Ministru kabineta 2018.gada 20.marta noteikumu Nr.169 “Būvspeciālistu kompetences novērtēšanas un patstāvīgās prakses uzraudzības noteikumi” prasībām;
11. Būvprojektu sniegt Pasūtītaja pārstāvim 3 apliecinātos papīra eksemplāros (sagatavot atbilstoši arhivēšanas prasībām) + 1 digitālā veidā (PDF, DWG, EXCEL, WORD formātos) eksemplāru;
12. Izpildītajam, ar kuru tiks noslēgtas līguma saistības tiks izsniegti Ēkas un ar to saistītā zemes gabala dokumenti (zemesgrāmatas, zemes robežu plāns, ēkas kadastrālas uzmērīšanas lieta) būvprojekta izstrādei;
13. Ēkas apskate pēc iepriekšējas pierakstīšanās, sazināties ar atbildīgo personu: LDz, Nekustamā īpašuma pārvaldes, Tehniskās uzturēšanas un attīstības daļas galveno būvinženieri Rasitu Latkovsku tel. 29907116, e-pasts: rasita.latkovska@ldz.lv.
14. **Rezultāts:**

 Saskaņā ar Latvijas Republikas spēkā esošo būvniecības normatīvu aktu prasībām izstrādāts un akceptēts būvprojekts posteņa ēkas Stacijas ielā 50, Daugavpilī, balkona demontāžai, būvdarbu realizācijai un LDz Nekustamā īpašuma pārvaldes 2024.gada kapitālremontu plāna īstenošanai.

**7. Laiks un resursi**

7.1. Darbs šī projektēšanas uzdevuma izpildei tiks veikts uz līguma pamata, kuru noslēgs pasūtītājs – LDz un Izpildītājs, kas ir atbildīgs par jebkādu apakšlīgumu slēgšanu un par konsultācijām ar jebkuru citu komersantu, institūcijām vai ekspertiem;

7.2. LDz sniedz tikai savā rīcībā esošu informāciju un materiālus būvprojekta izstrādei. Visus ar būvprojekta izstrādāšanu saistītos izdevumus sedz Izpildītājs;

**7.3. Projektēšanas darbu izpildes termiņš (akceptēta būvprojekta iesniegšana Pasūtītaja pārstāvjiem) 60 kalendāra dienas no līguma noslēgšanas dienas.**